নোট বদলে হাজারো ঝক্কি। সংসার চালানোই দায়। তবুও আম আদমি কিন্তু প্রধানমন্ত্রীর সিদ্ধান্তের পক্ষে। জনতার রায়, দুর্নীতি-কালোবাজারি থেকে যদি মুক্তি মেলে, তাহলে এই ভোগান্তি সহ্য করা যায়।
 ওয়েব ডেস্ক : নোট বদলে হাজারো ঝক্কি। সংসার চালানোই দায়। তবুও আম আদমি কিন্তু প্রধানমন্ত্রীর সিদ্ধান্তের পক্ষে। জনতার রায়, দুর্নীতি-কালোবাজারি থেকে যদি মুক্তি মেলে, তাহলে এই ভোগান্তি সহ্য করা যায়। একজন-দুজন নয়। প্রায় সবারই এক দশা। নিয়ম করে সেই ভোর থেকে ব্যাঙ্ক আর ATM-এর সামনে লাইন। কাজকর্ম শিকেয়। বাজার দোকানের পথ ভুলেছে আম আদমি। এত হয়রানি-ভোগান্তি। তবুও টাকা বাতিল ইস্যুতে প্রধানমন্ত্রীর পাশেই সাধারণ মানুষ। দুর্নীতির বিরুদ্ধে অভিযানকে স্বাগত জানিয়েছে তাঁরা। কষ্ট ছাড়া কেষ্ট মেলে না। লাইন ছাড়া তো অনেক জরুরি জিনিসপত্রও মেলে না।তাহলে সরকারের উদ্যোগে সমর্থন জানিয়ে ব্যাঙ্কে লাইন দিতে আপত্তি কোথায়? বলছেন সাধারণ মানুষই। হকের টাকা তুলতে দিনভর লাইন দিতে হচ্ছে। কিন্তু কালোবাজারিরা? তারা যে দিনের পর দিন কোটি কোটি টাকা নয়ছয় করেছে? প্রধানমন্ত্রীর এই উদ্যোগে যদি সেই দুর্নীতি রুখে দেওয়া যায়, তাহলে ভালই তো। চোখে-মুখে ক্লান্তি। তবু দিনের নোট বাতিলেই সায় বহু মানুষের। আরও পড়ুন, "আজই ২২,৫০০ ATM-এর প্রযুক্তিগত পরিবর্তন ঘটানো হবে"